**Topaic 10**

**Tinneas agus gortuithe**

**Feidhmeanna an aonaid**

*San aonad seo foghlaimeoidh an rang conas/faoi:*

* a rá nach bhfuil sé ag mothú go maith
* ceist a chur ar dhuine eile cad atá cearr leis agus an cheist sin a fhreagairt
* comhbhá a léiriú le duine
* eolas a thabhairt faoi thinneas nó faoi ghortú
* ceist a chur ar dhuine an mothaíonn sé níos fearr agus an cheist sin a fhreagairt

**An ghramadach**

*San aonad seo clúdaítear:*

* Forainmneacha réamhfhoclacha: orm, ort, air, uirthi / agam, agat, aige, aici
* Céimeanna comparáide na haidiachta: níos measa, níos fearr
* An aimsir chaite: ghortaigh mé... bhris mé... leon mé... ghearr mé...
* Aidiachtaí sealbhacha: mo lámh, do chos

**Stór focal**

*San aonad seo clúdaítear:*

* Baill bheatha: cluas, súil, ceann, srón (gaosán) muineál, sciathán, cos, bolg, lámh, méar, glúin
* Tinnis agus araile: tinnis cinn, slaghdán, scornach thinn/sceadamán nimhneach, casachtach, tinneas fiacaile/déideadh, dochtúir, otharlann/ospidéal

**Beidh an foghlaimeoir in ann…**

**Labhairt**

* Na príomhbhaill den chorp, na príomhthinnis agus na príomhghortuithe a ainmniú. Ceisteanna a chur ar dhaoine eile faoin chaoi a bhfuil siad ag mothú, faoi cad atá mícheart leo nó an bhfuil siad ag mothú níos fearr. Ráitis an-simplí a dhéanamh faoi na nithe céanna.

**Cluastuiscint**

* Ceisteanna simplí agus cur síos an-simplí a bhaineann leis na nithe thuas a thuiscint.

**Léamhthuiscint**

* Focail agus frásaí a bhaineann leis an ábhar seo a aithint.
* Comhráite simplí scríofa a bhaineann leis an ábhar a léamh.

**Scríbhneoireacht**

* Na príomhfhocail agus na príomhfhrásaí a bhaineann le tinneas agus gortuithe a scríobh.

**Moltaí**

* Moltar na gníomhaíochtaí a dhéanamh san ord seo a leanas

Cad atá ort? (Labhairt)

Tinneas agus gortuithe (Éisteacht)

An Fhoghraíocht - *m* leathan agus *m* caol (Foghraíocht)

Eolas a thabhairt faoi thinneas (Labhairt)

Cad a tharla? (Éisteacht)

San ospidéal (Scríbhneoireacht)

Róisín i nGaillimh (Léitheoireacht)

Tá mé tinn! (Scríbhneoireacht)

An Banc Teanga

* Ní gá an t-ord seo a leanúint. Laistigh den topaic, tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí, bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn san aonad ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí seo ar fáil sna treoracha a ghabhann leis na gníomhaíochtaí difriúla.